ພວກຜູ້ນໍາອາຟຣິກາ ພວມຫາທາງແກ້ໄຂ ບັນຫາການເມືອງໃນລີເບຍ
ພວກຜູ້ນໍາອາຟຣິກາເດີນທາງໄປຍັງລີເບຍ ເພື່ອຫາທາງແກ້ບັນຫາການເມືອງ ໃນລີເບຍ.
ບັນດາຜູ້ນໍາຈະສະຫະພັນອາຟຣິກາກໍາລັງມຸ້ງໜ້າໄປສູ່ລີເບຍ ໃນຄວາມພະຍາຍາມເພື່ອແກ້ໄຂວິກິດການດ້ານການເມືອງ ລະຫວ່າງທ່ານກາດດາຟີຜູ້ນໍາລີເບຍທີ່ປົກຄອງປະເທດມາ ເປັນເວລາດົນນານແລະພວກກະບົດໃນປະເທດທີ່ກໍາລັງພະ ຍາຍາມໂຄ່ນລົ້ມທ່ານອອກຈາກອໍານາດໄປນັ້ນ ປະທານາທິບໍດີ Jacob Zuma ແຫ່ງອາຟຣິກາໃຕ້ ບິນ ໄປຍັງນະຄອນຫລວງຕຣີໂປລີໃນວັນອາທິດມື້ນີ້ ບ່ອນທີ່ ທ່ານຈະພົບປະກັບພວກປະທານາທິບໍດີຈາກປະເທດໂມຣີ ຕາເນຍມາລີແລະ Congo ນັ້ນ ພວກປະທານາທິບໍດີ ເຫລົ່ານີ້ຈະພົບປະກັບທ່ານກາດດາຟີເພື່ອທໍາການໂອ້ລົມ ສົນທະນາກັນກ່ອນຈະເດີນທາງມຸ້ງໜ້າໄປຍັງເມືອງ Bengazi ເພື່ອທໍາການພົບປະກັນກັບພວກຜູ້ນໍາຝ່າຍກະບົດຢູ່ທີ່ນັ້ນ ການສູ້ລົບກັນຢ່າງໜັກຍັງດໍາເນີນສືບຕໍ່ໄປ ຢ່າງນ້ອຍໃນ 2 ແຫ່ງໃນລີເບຍ ພວກກໍາລັງທີ່ນິຍົມທ່ານກາດດາຟີໄດ້ສືບຕໍ່ລະດົມຍິງໃສ່ເມືອງ Ajdabiya ໃນພາກຕາເວັນອອກຂອງປະເທດໃນວັນອາທິດມື້ນີ້ ພວກທີ່ເຫັນເຫດການແຈ້ງໃຫ້ຊາບວ່າ ໄດຍິນສຽງປືນຍິງຕໍ່ສູ້ກັນພ້ອມທັງໄດ້ຍິນສຽງປືນໃຫຍ່ແລະເຫັນຄວັນໄຟກຸ້ມຂຶ້ນຢ່າງຫລວງຫລາຍ ຢ່າງໜ້ອຍປະຊາຊົນ 11 ຄົນເສຍຊີວິດໃນການສູ້ລົບກັນໃນວັນເສົາວານນີ້ຢູ່ທີ່ນັ້ນ ນອກຈາກນັ້ນ ອົງການຂ່າວ AP ແຈ້ງໃຫ້ຊາບວ່າ ພວກກໍາລັງນິຍົມທ່ານກາດດາຟີໄດ້ຍິງເຮືອບິນເຮລີຄອບເຕີຂອງຝ່າຍກະບົດ 2 ລໍາຕົກລົງໃນເມືອງ Brega ເມືອງບໍ່ນໍ້າມັນໃນພາກຕາເວັນຕົກຂອງເມືອງ Ajdabiya ນັ້ນ ເມືອງ Brega ໄດ້ເປັນເມືອງທີ່ມີການສູ້ລົບກັນມາຢ່າງດຸເດືອດໃນຫວ່າງບໍ່ເທົາໃດມື້ຜ່ານມານີ້ ຊຶ່ງເມືອງດັ່ງກ່າວໄດ້ຕົກຢູ່ພາຍໃຕ້ການຄວບຄຸມຂອງຝ່າຍລັດຖະບານແລະຝ່າຍກະບົດປ່ຽນໄປປ່ຽນມາຫລາຍຄັ້ງ ນັບແຕ່ການລຸກຮືຂຶ້ນຕໍ່ຕ້ານທ່ານກາດດາຟີໄດ້ເລີ້ມຂຶ້ນມານັ້ນ